(§. 46. Fig. 5.) 
MESEMBRYANTHEMUM STENUM Haw. 
MESEMBR Y ANTHEMUM stenum; caule fruticoso ramisque gracilibus effusis flexuosis, 
foliis incurvato-erectis teretiusculis mucronatis basi attenuatis impunctatis glaucescen- 
tibus, pedunculis compressis, petalis roseis. 
M. stenum; ramis efTuso-decumbentibus flexuosis filiformibus, foliis gracilibus falcato-incurvulis 
triquetro-teretiusculis mucronatis paucipunctatis glaucesceutibus, floribus 1 - 3 natis 
terminalibus. Haw. Phil. Mag. or Annals. Vol. 10. Lee. 1831. 
RADIX lignosa, ramosa, fibrosa. 
CAULIS sesquipedalis, effuso-erectus, valde ramosus , ramis ramulisque gracillimis 
subtortuoso - divergentibus, flexilibus, junioribus compressis, senioribus teretiusculis cortice 
brunneo-cinereo. 
FOLIA numerosa, satis conferta, distincta, incurvato-erecta, lin. 6-15 longa, et 
lineam lata, basi attenuata, compresso-cylindracea, apice in mucronem purpurascentem exeuntia, 
glaucescentiviridia, impunctata. 
FLORES terminales, rite ternatim dispositi, abortu quandoque solitarii, meridie 
expansi, pedunculati. Pedunculi pollicares apice incrassati, prominule punctati, lateralibus 
medio bracteatis. 
CALYX turbinatus, prominule punctatus, quinquefidus; laciniis brevissimis, duabus 
acutis, tribus basi membranaceis sub apice mucronatis. 
PETALA pluriserialia, lanceolato-acuta, erecto-recurvata, pallide rosea. 
STAMINA collecta, erecta. Filamenta albida. Antherae luteae. 
PISTILLUM. Ovarium turbinatum, supra convexiusculum. Stigmata 5 lanceolato- 
acuta , erecta, ramentacea, lutea. 
CAPSULA quinquelocularis; maturam non vidi. 
Habitat in Prom. bon. Spei. Floret mensibus Augusto et Septembre. 
Observ. Hanc speciem, e seminibus nativis a Dom. Bowie missis, in Horto Kewensi anno 
1830 ortam, contra judicium Cl. Hawortbii Sectioni Tenuifoliorum adseribendam esse 
mihi videtur. Petalis pallide roseis foliisque epunctatis revera a caeteris liujusce 
sectionis speciebus parum recedit, sed propter florum dispositionem genitaliumque 
formam ab iis separari non potest. 
